
	Projekta redakcija
	Iebildums / Priekšlikums
	Autors

	1.
	Noteikumu projekts
 Kritēriji un kārtība izglītības apguvei ģimenē, tālmācībā un nepilna laika klātienē
	Iebildums
Projektā noteiktais attiecībā uz bērna vecāku iesaisti vispārējās izglītības programmu apguvē tālmācībā nav īstenojams, ja izglītojamais atrodas ieslodzījuma vietā (piemēram, nodrošināt bērnam ikdienas atbalstu mācību procesā, uzraudzīt mācību pienākumu izpildi, nodrošināt mācībām piemērotu vidi). Tapāt, ir apgrūtināta to darbību īstenošana, kādas nepieciešamas, lai saņemtu pašvaldības izvērtējumu.
 
Piedāvātā redakcija
-
	Katrīna Taimiņa (IeVP)

	2.
	Noteikumu projekts
6. Pašvaldība ne vēlāk kā 10 darbdienu laikā pēc šo noteikumu 2. punktā minētā iesnieguma saņemšanas to izvērtē un pieņem lēmumu, vai vispārējās pamatizglītības pirmā posma izglītības programmas apguve ģimenē vai tālmācībā atbilst konkrētā bērna labākajām interesēm. Ja atbildes sagatavošanai nepieciešama papildu informācijas iegūšana, sadarbība ar citām iestādēm, liela apjoma informācijas analīze vai apstrāde, iestāde pieņem lēmumu mēneša laikā no iesnieguma saņemšanas dienas. Izvērtējumā ņem vērā:
	Iebildums
Lūdzam svītrot Ministru kabineta noteikumu projekta "Kritēriji un kārtība izglītības apguvei ģimenē, tālmācībā un nepilna laika klātienē" (turpmāk – projekts)  6. punkta ievaddaļas otro teikumu, ņemot vērā to, ka no projekta sākotnējās ietekmes novērtējuma ziņojumā (anotācijā) ietvertās informācijas izriet, ka iesniegums izskatāms Administratīvā procesa likumā noteiktajā kārtībā, savukārt svītrojamais regulējums dublē Iesniegumu likuma 5. panta 3.1 daļā noteikto. Ja iesniegums izskatāms Administratīvā procesa likumā noteiktajā kārtībā, termiņa pagarināšanai piemērojams Administratīvā procesa likuma 64. panta otrajā daļā noteiktais, nevis Iesniegumu likumā paredzētais.
Piedāvātā redakcija
-
	Linda Upīte (TM)

	3.
	Noteikumu projekts
6.5. nepieciešamības gadījumā bērna viedokli par izvēlēto izglītības apguves formu, ja tas ir noskaidrojams atbilstoši bērna vecumam, briedumam un spējai šo viedokli formulēt, nodrošinot viedokļa paušanu bērnam draudzīgā un drošā veidā;
	Iebildums
Lūdzam no 6.5. apakšpunkta redakcijas svītrot vārdus "nepieciešamības gadījumā", jo nosacījumus bērna viedokļa noskaidrošanai jau paredz tālākā normas redakcija: "ja tas ir noskaidrojams atbilstoši bērna vecumam, briedumam un spējai šo viedokli formulēt". Pretējā gadījumā no normas izriet, ka bērna viedokli var nenoskaidrot pat tādā gadījumā, ja bērns ir sasniedzis pietiekamu briedumu un spēj formulēt savu viedokli, kas būtu pretrunā Bērnu tiesību aizsardzības likumā paredzētajam principam par bērna labāko interešu nodrošināšanu. Tāpat normas vienveidīgas piemērošanas prakses nolūkā lūdzam projekta anotācijā skaidrot minēto nosacījumu piemērošanu.
Piedāvātā redakcija
-
	Liene Zariņa (TM)

	4.
	Noteikumu projekts
13. Šo noteikumu 6., 9. , 11. un 12. punktā ​​​​​​​minētos lēmumus pašvaldība paziņo vecākam (personai, kas realizē aizgādību) Paziņošanas likumā noteiktajā kārtībā.
	Iebildums
Lūdzam svītrot projekta 13. punktu, ņemot vērā to, ka tas dublē Administratīvā procesa likuma 70. panta otrajā daļā noteikto, ka administratīvo aktu adresātam paziņo Paziņošanas likumā noteiktajā kārtībā.
Piedāvātā redakcija
-
	Linda Upīte (TM)

	5.
	Noteikumu projekts
14. Vispārējās pamatizglītības pirmā posma izglītības programmas, izņemot speciālās izglītības programmas izglītojamiem ar garīgās attīstības traucējumiem, smagiem garīgās attīstības traucējumiem vai vairākiem smagiem attīstības traucējumiem, apguvi ģimenē izglītības iestāde sadarbībā ar vecāku (personu, kas realizē aizgādību), ir tiesīga īstenot, ja saņemts pašvaldības izvērtējums par to, ka minētās izglītības programmas apguve ģimenē atbilst bērna labākajām interesēm.
	Iebildums
To, ka vispārējās pamatizglītības pirmā posma izglītības programmu var īstenot tālmācībā vai ģimenē tiem izglītojamiem, kuri ir saņēmuši pašvaldības izvērtējumu, ka vienu mācību gadu, pastāvot īpašiem apstākļiem (sociāliem, veselības, izglītības pieejamības vai citiem būtiskiem apstākļiem), izglītības programmas apguve tālmācībā vai ģimenē atbilst bērna labākajām interesēm, nosaka Izglītības likuma 8. panta 2. 2 daļa. Lai novērstu likuma dublēšanu, lūdzam svītrot vai precizēt projekta 14.punktu. 
Piedāvātā redakcija
-
	Liene Zariņa (TM)

	6.
	Noteikumu projekts
16. Lai nodrošinātu izglītojamam vispārējās pamatizglītības pirmā posma izglītības programmas apguvi ģimenē, izglītības iestādes vadītājs un vecāks (persona, kas realizē aizgādību) vienojas par izglītojamā, viņa vecāku un izglītības iestādes sadarbību uz vienu mācību gadu. Rakstveida vienošanās norāda sadarbības, informācijas apmaiņas un domstarpību izskatīšanas kārtību.
	Iebildums
Lūdzam papildināt projekta sākotnējās ietekmes novērtējuma ziņojumu (anotāciju) ar informāciju par to, kādu vienošanos paredz slēgt projekta 16. punkts, kā arī citas projekta normas, proti, civiltiesisku līgumu vai administratīvo līgumu. Vēršam uzmanību uz to, ka atkarībā no tā, kāds līgums tiek slēgts, izriet, kāds normatīvais regulējums piemērojams tā noslēgšanā, izpildē un izbeigšanā.
Piedāvātā redakcija
-
	Linda Upīte (TM)

	7.
	Noteikumu projekts
IV. Kritēriji un kārtība, kādā izglītības iestāde īsteno vispārējās izglītības programmas tālmācībā
	Iebildums
Izglītības likuma 12. panta 43. 1 punkts paredz Ministru kabinetam pilnvarojumu noteikt kritērijus un kārtību to vispārējās izglītības programmu kvalitātes novērtēšanai, kuras tiek īstenotas tālmācībā. Tomēr projektā nav ietverta tālmācības programmu kvalitātes novērtēšanas kārtība un kritēriji, līdz ar ko Ministru kabinetam dotais pilnvarojums nav pilnībā izpildīts. Lūdzam papildināt projektu ar attiecīgu regulējumu atbilstoši Izglītības likumā paredzētajam pilnvarojumam Ministru kabinetam.
Piedāvātā redakcija
-
	Liene Zariņa (TM)

	8.
	Noteikumu projekts
IV. Kritēriji un kārtība, kādā izglītības iestāde īsteno vispārējās izglītības programmas tālmācībā
	Iebildums
Projekta IV nodaļā ietvertais regulējums primāri izstrādāts attiecībā uz situāciju, kurā izglītojamais ir nepilngadīgs. Lūdzam izvērtēt, vai projektā paredzētais regulējums būs pietiekams, ja vispārējās izglītības programmu tālmācībā apgūs pilngadīgs izglītojamais. 
Piedāvātā redakcija
-
	Liene Zariņa (TM)

	9.
	Noteikumu projekts
23. Vispārējās pamatizglītības pirmā posma izglītības programmas apguvi tālmācībā izglītības iestāde sadarbībā ar vecāku (personu, kas realizē aizgādību), ir tiesīga īstenot, ja saņemts pašvaldības izvērtējums par to, ka vispārējās pamatizglītības pirmā posma izglītības programmas apguve tālmācībā atbilst bērna labākajām interesēm, izņemot likumā noteiktos gadījumus.
	Iebildums
Lūdzu skatīt iebildumu par projekta 14. punktu un novērst Izglītības likuma dublēšanu.
Piedāvātā redakcija
-
	Liene Zariņa (TM)

	10.
	Noteikumu projekts
27.1. nodrošina izglītojamam un viņa vecākam (personai, kas realizē aizgādību) elektroniskajā vidē pieeju izglītības programmai, mācību priekšmetu programmām, mācību priekšmetu (kursu) un mācību stundu plānam un nodarbību grafikam, konsultāciju grafikam, mācību sasniegumu vērtēšanas darbu grafikam, kā arī izglītības iestādē apstiprinātai mācību sasniegumu vērtēšanas kārtībai;
	Iebildums
Projekta 27.1.apakšpunktā noteikts, ka izglītības iestāde, īstenojot izglītības programmas tālmācībā nodrošina izglītojamam un viņa vecākam (personai, kas realizē aizgādību) elektroniskajā vidē pieeju izglītības programmai, mācību priekšmetu programmām, mācību priekšmetu (kursu) un mācību stundu plānam un nodarbību grafikam, konsultāciju grafikam, mācību sasniegumu vērtēšanas darbu grafikam, kā arī izglītības iestādē apstiprinātai mācību sasniegumu vērtēšanas kārtībai. 
Gadījumā, ja ieslodzījuma vietās vispārējās izglītības programmas tālmācībā apgūs pilngadīgie ieslodzītie, nav nepieciešams pilngadīgo personu vecākiem nodrošināt pieeju Projekta 27.1. apakšpunktā minētajam.
 
Piedāvātā redakcija
nodrošina izglītojamam un nepilngadīgā izglītojamā vecākam (personai, kas realizē aizgādību) elektroniskajā vidē pieeju izglītības programmai, mācību priekšmetu programmām, mācību priekšmetu (kursu) un mācību stundu plānam un nodarbību grafikam, konsultāciju grafikam, mācību sasniegumu vērtēšanas darbu grafikam, kā arī izglītības iestādē apstiprinātai mācību sasniegumu vērtēšanas kārtībai;
	Katrīna Taimiņa (IeVP)

	11.
	Noteikumu projekts
28.2. nodrošina izglītojamam un viņa vecākam (personai, kas realizē aizgādību) ievadmācības par izglītības apguvi tālmācībā un darbu elektroniskajā vidē.
	Iebildums
Projekta 28.2.apakšpunktā noteikts, ka pēc izglītojamā uzņemšanas vispārējās izglītības programmā izglītības apguvei tālmācībā nodrošina izglītojamam un viņa vecākam (personai, kas realizē aizgādību) ievadmācības par izglītības apguvi tālmācībā un darbu elektroniskajā vidē.
Gadījumā, ja ieslodzījuma vietās vispārējās izglītības programmas tālmācībā apgūs pilngadīgie ieslodzītie, nav nepieciešams pilngadīgo personu vecākiem nodrošināt Projekta 28.2. apakšpunktā minēto.
 
Piedāvātā redakcija
-
	Katrīna Taimiņa (IeVP)

	12.
	Noteikumu projekts
37.3. izglītības iestādē ir nodrošinātas mācību stundām un klātienes konsultācijām piemērotas mācību telpas.
	Iebildums
37.3.apakšpunktā noteikts, ka izglītības programmas nepilna laika klātienē īsteno izglītības iestāde, kura atbilst šādam kritērijam:
iestādē ir nodrošinātas mācību stundām un klātienes konsultācijām piemērotas mācību telpas.
Īstenojot izglītības programmas nepilna laika klātienē ieslodzījuma vietā, mācības notiek mācību telpās, kuras nodrošina ieslodzījuma vieta, nevis izglītības iestāde.

 
Piedāvātā redakcija
-
	Katrīna Taimiņa (IeVP)

	13.
	Noteikumu projekts
38.2. nodrošina izglītojamam un viņa vecākam (personai, kas realizē aizgādību) pieeju izglītības programmai, mācību priekšmetu programmām, mācību priekšmetu (kursu) un mācību stundu plānam un nodarbību grafikam, konsultāciju grafikam, mācību sasniegumu vērtēšanas darbu grafikam, kā arī izglītības iestādē apstiprinātai mācību sasniegumu vērtēšanas kārtībai;
	Iebildums
Latvijas ieslodzījuma vietās izglītības programmas nepilna laika klātienē šobrīd apgūst tikai pilngadīgie ieslodzītie. Līdz ar to nav nepieciešams pilngadīgo personu vecākiem nodrošināt pieeju Projekta 38.2. apakšpunktā minētajam.
 
Piedāvātā redakcija
nodrošina izglītojamam un nepilngadīgā izglītojamā vecākam (personai, kas realizē aizgādību) pieeju izglītības programmai, mācību priekšmetu programmām, mācību priekšmetu (kursu) un mācību stundu plānam un nodarbību grafikam, konsultāciju grafikam, mācību sasniegumu vērtēšanas darbu grafikam, kā arī izglītības iestādē apstiprinātai mācību sasniegumu vērtēšanas kārtībai;
	Katrīna Taimiņa (IeVP)

	14.
	Noteikumu projekts
41. Šo noteikumu 27.4. un 37.5. apakšpunktu piemēro ar 2027. gada 1. septembri. 2026./2027. mācību gadā piemēro šādu kārtību:
	Iebildums
Vēršam uzmanību, ka projektā nav 37.5. apakšpunkta. Lūdzam precizēt 41. punktu. 
Piedāvātā redakcija
-
	Liene Zariņa (TM)

	15.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Projekta anotācijā norādīts, ka "Projekts neparedz pienākumu uzklausīt bērnu tikai klātienes formā. Vecāks var iekļaut bērna viedokli (attieksmi) par izvēlēto izglītības apguves formu iesniegumā." Lūdzam pārskatīt šo skaidrojumu atbilstoši Bērnu tiesību aizsardzības likuma 6. panta 2. 1 daļai, kas paredz, ka, nosakot bērna labākās intereses, nepieciešams tiekties uz bērna situācijas ilgtspējīgu risinājumu, atbilstoši situācijai ņemot vērā, cik lielā mērā veicamie pasākumi nodrošina cita starpā  bērna viedokļa uzklausīšanu un ievērošanu atbilstoši bērna vecumam, briedumam un spējai viedokli formulēt. 
Piedāvātā redakcija
-
	Liene Zariņa (TM)



